Descinderi la așa-ziși fermieri. Au luat ajutor de la stat prin Programul Tomata fără să pună un răsad de roșii
Programul Tomata, prin care fermierii sunt sprijiniți financiar să cultive roșii, are un asemenea succes încât unii s-au gândit să-l fraudeze. Acum s-au trezit cu mascații la poartă.
Anchetatorii spun că mai mulți așa-ziși fermieri din Dâmbovița ar fi cerut ajutorul de minimis de 3.000 de euro, fără a pune un răsad măcar.
Ca să obțină banii, trebuiau să facă dovada însă că au și comercializat roșiile, așa că indivizii au falsificat contracte de vânzare-cumpărare a recoltei.
Perchezițiile au avut loc la 9 adrese din Bucșani, Băleni, Petrești și IL Caragiale, iar în urma lor 11 bănuiți au fost duși la audieri la sediul IJP Dâmbovița. Prejudiciul este estimat la 21.000 de euro.
Sursa: Pro TV
Dată publicare:
06-03-2024 13:21